b"\n_START_ARTICLE_\nJoan I de Luxemburg\n_START_SECTION_\nOr\xc3\xadgens familiars\n_START_PARAGRAPH_\nNascut al Castell de Berg al gran ducat de Luxemburg el dia 5 de gener de l'any 1921, sent fill del pr\xc3\xadncep F\xc3\xa8lix de Borb\xc3\xb3-Parma i de la gran duquessa Carlota I de Luxemburg. Joan era n\xc3\xa9t per via paterna del duc Robert I de Parma i de la infanta Maria Ant\xc3\xb2nia de Portugal mentre que per via materna ho era del gran duc Guillem IV de Luxemburg i de la infanta Maria Anna de Portugal._NEWLINE_L'any 1940 la fam\xc3\xadlia gran ducal hagu\xc3\xa9 d'abandonar el pa\xc3\xads per l'ocupaci\xc3\xb3 nacionalsocialista. Tant el pr\xc3\xadncep F\xc3\xa8lix com el mateix Joan s'allistaren com a voluntaris a l'ex\xc3\xa8rcit brit\xc3\xa0nic. Particip\xc3\xa0 en el desembarcament de Normandia i a la batalla de Caen i al posterior alliberament de Brussel\xc2\xb7les. El 10 de setembre de l'any 1944 encap\xc3\xa7al\xc3\xa0 l'alliberament del gran ducat."